
Indokolás

a temetőkről és a temetkezés rendjéről szóló 27/2013. (XII. 6.) önkormányzati  rendelet
módosításáról szóló

…./2016.(……) önkormányzati rendelethez

A temetőkről és a temetkezésről szóló 1999. évi XLIII. törvény (továbbiakban: Tv) 40. § (1) bekezdésében foglaltak szerint: „A temető tulajdonosa, köztemető esetében az önkormányzat rendelete kötelezővé teheti a temetőn belüli, az elhunyt hűtésével, ravatalozásával, a temetőben erre a célra rendszeresített szállítójárművön történő szállításával, továbbá a hamvaknak az erre szolgáló berendezéssel történő szórásával, urnaelhelyezéssel, sírásással, sírhelynyitással, sírbahelyezéssel visszahantolással, újratemetéssel és exhumálással kapcsolatos feladatok ellátására az üzemeltető szakszemélyzetének és berendezéseinek igénybevételét (a továbbiakban: az üzemeltető által biztosított szolgáltatás).”
A Tv. fenti rendelkezésének figyelembe vételével a temetőkről és a temetkezés rendjéről szóló 27/2013. (XII. 6.) önkormányzati rendelet (továbbiakban: R.) 11. § (2) bekezdésében önkormányzatunk meghatározta az üzemeltető által biztosított szolgáltatások körét.
(2) A temetőn belüli, az elhunyt hűtésével, urnaelhelyezéssel, sírásással, sírhelynyitással, sírba helyezéssel, visszahantolással, újratemetéssel és exhumálással kapcsolatos feladatok ellátására az üzemeltető szakszemélyzetének és berendezésének igénybevétele kötelező (az üzemeltető által biztosított szolgáltatás).

A közelmúltban kialakult helyzetre való tekintettel vált szükségessé a helyi rendelet módosítása, mivel a martfűi köztemetők üzemeltetését ellátó Pietas Kft. - temetkezési szolgáltatást is végző vállalkozás- és az Elízium Kft.- temetkezési szolgáltatást végző vállalkozás- több alkalommal ellentétbe került egymással. 
Hozzátartozóink elvesztése, végső nyugalomra helyezése mindannyiunk számára megrendítő. A helyi rendelet módosításával kívánjuk feloldani az ellentéteket, a temetkezési szolgáltatás méltóságának megőrzése érdekében.
[bookmark: _GoBack]A rendelet- tervezetet a JNSZ Megyei Kormányhivatal Műszaki Engedélyezési és Fogyasztóvédelmi Főosztály Fogyasztóvédelmi Osztálya és a hatályos Kegyeleti Közszolgáltatási Szerződés értelmében az üzemeltetést végző Pietas Kft. részére véleményezés céljából megküldtük.

1. §- hoz

Az üzemeltető által biztosított szolgáltatások köréből kikerül  az urnaelhelyezéssel, sírba helyezéssel, visszahantolással kapcsolatos feladat, így a temetések teljes lebonyolítását a hozzátartozók által megbízott temetkezési szolgáltató végzi. Ezzel elkerülhető, hogy a szertartáson két temetkezési szolgáltató is közreműködjön és a szertartás egy - egy részét más- más szolgáltató végezze.
2. §- hoz
A R. 1. melléklete a sírhelyek megváltásával, újraváltásával kapcsolatos díjtételeket tartalmazza.
3. §- hoz
A R. 2. melléklete temetői létesítmények és az üzemeltető által biztosított szolgáltatások igénybevételéért a temetkezési szolgáltatók által fizetendő díjakat tartalmazza.
A R. 3. melléklete a köztemetőkben vállalkozásszerűen munkát végzőkre vonatkozó díjtételt tartalmazza, mely nem vonatkozik a temetkezési szolgáltatókra.
4. §- hoz
A hatályba léptető rendelkezéseket tartalmazza.

Hatásvizsgálat

a temetőkről és a temetkezés rendjéről szóló 27/2013. (XII. 6.) önkormányzati  rendelet
módosításáról szóló

…./2016.(……) önkormányzati rendelethez

Társadalmi-gazdasági hatása: A temetkezési szolgáltatás méltóságának megőrzése.  
Költségvetési hatása:  nincs
Környezeti, egészségi következményei: nincs
Adminisztratív terheket befolyásoló hatása: Minimális adminisztratív teher jelentkezik a rendelet elfogadását követően, mivel a Kegyeleti Közszolgáltatási Szerződés módosítása válik szükségessé a rendelettel történő összhang megteremtése érdekében.
A rendelet módosításának szükségessége: magasabb rendű jogszabályok rendelkezéseivel való összhang megteremtése
A rendelet alkalmazásához szükséges személyi, szervezeti, tárgyi és pénzügyi feltételek: nem jelent többletet az eddigiekhez képest.

Martfű, 2016. május 3.

                                                                                                  Dr. Papp Antal 
                                                                                                   polgármester

